Diari Oficial de la Generalitat Valenciana


Sumari del DOGV 5241, del 19-04-2006 (2006/4218)

RESOLUCIÓ de 13 de març de 2006, de la Direcció General de Qualitat Ambiental, per la qual es canvia de titularitat l'autorització ambiental integrada, concedida a Peris y Cía, SA (factoria 2), per a la fabricació de productes ceràmics al terme municipal d'Onda (Castelló), a favor de Peronda Cerámicas, SA.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5241

Data del DOGV
:   19-04-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/4218


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 13 de març de 2006, de la Direcció General de Qualitat Ambiental, per la qual es canvia de titularitat l'autorització ambiental integrada, concedida a Peris y Cía, SA (factoria 2), per a la fabricació de productes ceràmics al terme municipal d'Onda (Castelló), a favor de Peronda Cerámicas, SA. [2006/X4218]  
Vista la sol·licitud de canvi de titularitat de l'autorització ambiental integrada amb número 005-04/AAI/CV, concedida a Peris y Cía, SA (factoria 2), per a la instal·lació de fabricació de productes ceràmics ubicada al carrer la Trencadella, 1 del polígon industrial la Trencadella, Onda (Castelló), que presenta Joaquín Peris Fornas, en nom i en representació de l'empresa Peronda Cerámicas, SA, amb CIF A-12003950, s'emet la resolució següent:  
Antecedents de fet  
Primer. Per resolució de data 18 de novembre de 2004 de la Direcció General de Qualitat Ambiental, li va ser concedida l'autorització ambiental integrada, amb número de referència 005-04/AAI/CV, a l'empresa Peris y Cía, SA (Factoria 2) per a la fabricació de productes ceràmics al terme municipal d'Onda (Castelló).  
Segon. Amb data 28 de febrer de 2006, Joaquín Peris Fornas en representació de l'empresa Peronda Cerámicas, SA, amb CIF A-12003950, presenta a la Conselleria de Territori i Habitatge, la sol·licitud de canvi de titularitat. Amb aquest fi aporta la documentació següent:  
. CIF de l'empresa.  
. DNI del representant legal.  
. Escriptura de canvi de denominació i poders.  
. Fulls del Registre Industrial amb el canvi de denominació.  
Tercer. Amb data 10 de març de 2006, l'empresa presenta còpia compulsada de l'escriptura de canvi de denominació.  
Als anteriors fets s'apliquen els següents,  
Fonaments de dret  
Primer. D'acord amb l'article 5 de la Llei 16/2002, d'1 de juliol, de prevenció i control integrats de la contaminació, els titulars de les instal·lacions on es porte a terme alguna de les activitats industrials incloses en l'àmbit d'aplicació d'aquesta llei han de comunicar a l'òrgan competent per a atorgar l'autorització ambiental integrada la transmissió de la seua titularitat.  
Segon. En la Comunitat Valenciana l'òrgan competent per a atorgar l'autorització ambiental integrada és la Conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat, pel qual s'assignen competències a la Presidència de la Generalitat i a les conselleries amb competències executives.  
D'altra banda, de conformitat amb l'article 15 del Decret 119/2003, d'11 de juliol, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge, i la seua ordre de desplegament de 9 de setembre de 2003, correspon a la Direcció General de Qualitat Ambiental, exercir les competències en matèria de control integrat de la contaminació.  
Vist tot allò adés esmenat, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria Territori i Habitatge, resolc:  
Primer. Admetre el canvi de titularitat de l'autorització ambiental integrada següent:  
Núm. 005-04/AAI/CV, a favor de l'entitat Peronda Cerámicas, SA, amb CIF A-12003950, quedant subrogada en tots els drets, obligacions i condicions previstes en l'autorització referenciada.  
Segon. Notificar a l'empresa Peronda Cerámicas, SA, situada en el carrer la Trencadella, 1 del polígon industrial la Trencadella, d'Onda (Castelló), la present resolució.  
València, 13 de març de 2006.. El director general de Qualitat Ambiental: Jorge Lamparero Lázaro.